《辟署后空地为菜畦 其二》
清代·萧霖

家无五亩园，迂拙愧老圃。四体不知勤，年年饱天庾。

伏念闾阎中，岁时多作苦。抱瓮绠龟手，插棘刺伤股。

烈日蒸笠养，严霜湿衣屦。我来课园丁，此景真目睹。

一勺杯中羹，民间汗如雨。念此心怃然，聊订嘉蔬谱。

作者简介：萧霖，字雨垓，号曙堂，江都人。乾隆丙子举人，官普洱知县。有《爨余》、《昆海》等集。